ჯეი-ზი

ჯეი-ზი
შონ კორი კარტერი (დ. 4 დეკემბერი, 1969), უფრო მეტად ცნობილი სასცენო ფსევდონიმით ჯეი-ზი (Jay-Z) — ამერიკელი რეპერი, ბიზნესმენი და მსახიობი. იგი არის ამერიკის ერთ-ერთი გავლენიანი ჰიპ-ჰოპ შემსრულებელი, რომლის ქონება 450 მილიონ აშშ დოლარს შეადგენს. მას მსოფლიო მასშტაბით გაყიდული აქვს დაახლოებით 50 მილიონი ალბომი, მიღებული აქვს 24 გრემის ჯილდო და მრავალი სხვა ნომინიმაცია.
ჯეი-ზი არის კლუბის 40/40 და NBA-ს New Jersey Nets თანამფლობელი და ასევე ჩაცმულობის ხაზის Rocawear შემქმნელი. იგი არის Def Jam Recordings-ის ყოფილი გენერალური დირექტორი, ლეიბლის Roc-A-Fella Records ერთ-ერთი დამფუძნებელი და Roc Nation-ის უშუალო დამფუძნებელი. როგორც სოლო-შემსრულებელს, მას აქვს დამყარებული რეკორდი ბილბორდ 200-ში ერთდროულად რამდენიმე ალბომის წარმატების მხრივ. ბილბორდის ცხელ ასეულში პირველ ადგილზე სხვადასხვა დროს მოხვდა მისი ოთხი სინგლი.
2008 წლის 4 აპრილს მან იქორწინა ბიონსე ნოულსთან. 2009 წლის 11 დეკემბერს ჯეი-ზი ბილბორდის მიერ დასახელებული იქნა 2000-2009 წლების #5 საუკეთესო მამაკაც შემსრულებლად და მეოთხე პოზიციაზე რეპერ შემსრულებელთა სიაში, ემინემის, ნელისა და 50 Cent-ის შემდეგ.
ადრეული ცხოვრება
შონ კარტერი წარმოშობით მერსი ჰაუსისიდან არის, ბრუკლინის (ნიუ-იორკი) მეზობლად მდებარე ბედფორდ-სტუივიზანტიდან. ოჯახიდან მამის წასვლის შემდეგ იგი, თავის სამ და-ძმასთან ერთად, გაზარდა დედამ, გლორია კარტერმა. ტექსტებში ჯეი-ზი ახსენებს, რომ 1982 წელს, 12 წლის ასაკში, ძმას ზურგში ესროლა მისი ძვირფასეულობის მოპარვის გამო. ელაი უიტნის სკოლაში (სანამ იგი დაიხურებოდა) ჯეი-ზი დადიოდა მომავალ რეპერ AZ-სთან ერთად. ამას მოჰყვა ჯორჯ უესტინგჰაუზის კარიერისა და ტექნიკური განათლების სკოლაში (ტრენტონი, ნიუ-ჯერსი), მაგრამ იგი არ დაუმთავრებია. თავის სიმღერებში რეპერი ხშირად ახსენებს, რომ კოკაინის გაყიდვით იყო დაკავებული. იგი აგრეთვე ამტკიცებს, რომ ცხოვრებაში სამჯერ ესროლეს.
დედის თანახმად, კარტერი ღამით ოჯახს აღვიძებდა სამზარეულოს მაგიდაზე რიტმების დაკვრით. საბოლოოდ, დედამ მას დაბადების დღეზე უყიდა ბუმ-ბოქსი და მუსიკისადმი ინტერესი უფრო გაუღვივა. მან დაიწყო ფრისტაილი, ტექსტების წერა და თავისი დროის პოპულარული მუსიკოსების მოსმენა. სამეზობლოში კარტერი ცნობილი იყო ზედმეტსახელით Jazzy, რომელიც შემდგომში იქცა მის სასცენო სახელად Jay-Z. ეს აგრეთვე არის მისი მუსიკალური დამრიგებლის, Jaz-O-სადმი პატივისცემის ნიშანი, ისევე, როგორც ნიუ-იორკის მეტროს ხაზის J/Z-ის ციტირება (მისი ერთ-ერთი სადგური მდებარეობს ბრუკლინში).
ადრეული კარიერა
ჯეი-ზი ნაწილობრივ ჟღერს Jaz-O-ს 1980-იანი და 1990-იანი წლების ადრეულ ჩანაწერებზე - მათ შორის, სიმღერებში "The Originators" და "Hawaiian Sophie". ჯეი-ზი ხმისჩამწერ ლეიბლთან კონტრაქტის მოსაპოვებლად აგრეთვე მონაწილეობდა 1990-იანი წლების დასაწყისში გამართულ რეპ-შეჯიბრებში LL Cool J-სთან. ფართო მსმენელმა იგი გაიცნო Big Daddy Kane-ის 1994 წლის ალბომზე Daddy's Home წარმოდგენილი "Show and Prove"-ით. ამ პერიოდში ჯეი-ზის იცნობდნენ, როგორც Big Daddy Kane-ის „ჰაიპ-მენს“, თუმცა კეინი ხსნის, რომ ეს მოვალეობა მასთან არავის ჰქონია და ამის მაგივრად მასთან უბრალოდ მოწვეული სტუმრები ჩნდებოდნენ. მისი თქმით, კოსტუმის გამოსაცვლელად სცენის დატოვებისას იგი სცენაზე ჯეი-ზის და Positive K-ს ტოვებდა, რომლებიც მის დაბრუნებამდე ფრისტაილს ასრულებდნენ. ახალგაზრდობაში ჯეი-ზი Big L-ის სიმღერაში "Da Graveyard" და Mic Geronimo-ს "Time to Build"-ში (1995) გამოჩნდა (რომელშიც აგრეთვე მონაწილეობდნენ DMX და ჯა რული. კარტერის პირველი ოფიციალური რეპ-სინგლი იყო "In My Lifetime", რომელსაც ახლდა მუსიკალური ვიდეოც. სინგლის b-გვერდს, "I Can't Get With That", ასევე დაერთო გამოუცემელი მუსიკალური ვიდეოს მომზადება.
დისკოგრაფია
სტუდიური ალბომები
Reasonable Doubt (1996)
In My Lifetime, Vol. 1 (1997)
Vol. 2... Hard Knock Life (1998)
Vol. 3... Life and Times of S. Carter (1999)
The Dynasty: Roc La Familia (2000)
The Blueprint (2001)
The Blueprint2: The Gift & The Curse (2002)
The Black Album (2003)
Kingdom Come (2006)
American Gangster (2007)
The Blueprint 3 (2009)
Magna Carta Holy Grail (2013)
4:44 (2017)
თანამშრომლობები
Jay-Z: Unplugged (ჯგუფთან The Roots) (2001)
The Best of Both Worlds (რ. კელისთან ერთად) (2002)
Unfinished Business (რ. კელისთან ერთად) (2004)
Collision Course (ლინკინ პარკთან ერთად) (2004)
Watch the Throne (კანიე უესტთან ერთად) (2011)
რესურსები ინტერნეტში
სქოლიო
ამერიკელი მუსიკოსები
ამერიკელი რეპერები
დაბადებული 4 დეკემბერი
დაბადებული 1969
ნიუ-იორკელები